b'\n_START_ARTICLE_\nVizualizacija podatkov\n_START_SECTION_\nKratek pregled\n_START_PARAGRAPH_\nPrimarni cilj vizualizacije podatkov je posredovanje informacij na razumljiv in u\xc4\x8dinkovit na\xc4\x8din s pomo\xc4\x8djo ra\xc4\x8dunalni\xc5\xa1ke grafike. To ne pomeni, da mora biti vizualizacija podatkov suhoparna zaradi funkcionalnih zahtev oziroma izredno sofisticirana zaradi lepe predstavitve. Poudariti idejo u\xc4\x8dinkovito in estetsko pomeni, da namesto kompleksnih podatkovnih zbirk pripravimo prikaz klju\xc4\x8dnih podatkov na na\xc4\x8din, ki uporabniku omogo\xc4\x8dijo intuitivno razumevanje - torej brez branja navodil za interpretacijo prikaza. Vendar razvijalci pogosto zanemarijo razmerje med grafi\xc4\x8dnem prikazom in u\xc4\x8dinkovitostjo, ter ustvarijo \xc4\x8dudovite vizualizacije, ki ne slu\xc5\xbeijo prvotnemu namenu \xe2\x80\x93 posredovanju informacij. _NEWLINE_Vizualizacija podatkov je tesno povezana z informacijsko, znanstveno in statisti\xc4\x8dno vizualizacijo. Po navedbah Frits H. Post, 2002 je vizualizacija podatkov zelo aktivno podro\xc4\x8dje raziskovanja, pou\xc4\x8devanja in razvoja, zato se po\xc4\x8dasi zdru\xc5\xbeuje z ostalimi vrstami vizualizacije.\n_START_SECTION_\nZgodovina\n_START_PARAGRAPH_\nPodro\xc4\x8dje izvira iz zgodnjih za\xc4\x8detkov ra\xc4\x8dunalni\xc5\xa1ke grafike, ko so bili narejeni prvi grafi s pomo\xc4\x8djo ra\xc4\x8dunalni\xc5\xa1ke grafike. Ve\xc4\x8dji premik se je zgodil v letu 1987 s pojavom NSF (Ameri\xc5\xa1ka znanstvena fundacija) poro\xc4\x8dila \xc2\xbbVisualization in Scientific Computing\xc2\xab\xc2\xa0avtorjev Bruce H. McCormick, Thomas A. DeFanti in Maxine D. Brown, kjer so poudarili potrebo po novih ra\xc4\x8dunalni\xc5\xa1kih na\xc4\x8dinih vizualizacije. s hitro rastjo ra\xc4\x8dunske mo\xc4\x8di ra\xc4\x8dunalnikov in ve\xc4\x8djimi in kompleksnej\xc5\xa1imi numeri\xc4\x8dnimi modeli je bil rezultat velika koli\xc4\x8dina podatkov, zato so se potrebovale napredne ra\xc4\x8dunalni\xc5\xa1ke grafi\xc4\x8dne tehnike za obdelavo in predstavitev podatkov._NEWLINE_V za\xc4\x8detku se je vizualizacija uporabljala v znanstveni in in\xc5\xbeenirski praksi za ra\xc4\x8dunalni\xc5\xa1ko modeliranje in simuliranje kot del procesa, ter jo poimenovali znanstevena vizualizacija. Kasneje so za\xc4\x8deli uporabljati vizualizacijo tudi za razli\xc4\x8dne podatkovne zbirke, ki jih najdemo na podro\xc4\x8dju gospodarstva. To novo podro\xc4\x8dje raziskovanja se je za\xc4\x8delo v 90. letih prej\xc5\xa1nega tiso\xc4\x8dletja in ga poimenovali informacijska vizualizacija za podporo analizi v razli\xc4\x8dnih aplikacijah. Tako dobiva na veljavi vizualizacija podatkov, saj vklju\xc4\x8duje obe podro\xc4\x8dji vizualizacije. _NEWLINE_Ker je vizualizacija podatkov koncept v razvoju in kjer se obseg podro\xc4\x8dja neprestano ve\xc4\x8da, je te\xc5\xbeko dolo\xc4\x8diti splo\xc5\xa1no definicijo. Vpleta razli\xc4\x8dne napredne tehnologije za grafi\xc4\x8dno interpretacijo podatkov skozi predstavitev, modeliranje in prikaz, ki vklju\xc4\x8duje uporabo grafiko, obdelavo slik, ra\xc4\x8dunalni\xc5\xa1ki vid in uporabni\xc5\xa1ke vmesnike. Uporablja se tudi pri umetna inteligenca, analizi podatkov in podatkovno rudarjenje.'